Document ID: 31994R2490

KOMISSION ASETUS (EY) N:o 2490/94,
annettu 14 päivänä lokakuuta 1994,
Azorien ja Madeiran naudanliha-alan tuotteiden erityisen hankintajärjestelmän soveltamista koskevista yksityiskohtaisista säännöistä annettujen asetusten (ETY) N:o 1913/92 ja (ETY) N:o 2255/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Azorien ja Madeiran tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1600/92(1), sellaisena kuin se on muutettuna komission asetuksella (ETY) N:o 1974/93(2), ja erityisesti sen 10 artiklan
sekä katsoo, että
asetuksen (ETY) N:o 1600/92 mukaan naudanliha-alalle on 1 päivän heinäkuuta 1994 ja 30 päivän kesäkuuta 1995 väliseksi ajaksi määritettävä Azorien ja Madeiran erityisten hankintataseiden määrät sekä naudanlihan että urospuolisten lihotuseläinten sekä puhdasrotuisten siitoseläinten osalta,
täydentäviä tietoja odotettaessa näiden tuotteiden määrät on arvioidussa hankintataseessa vahvistettu asetuksilla (ETY) N:o 1913/92(3) ja (ETY) N:o 2255/92(4), sellaisina kuin ne ovat viimeksi muutettuina asetuksella (EY) N:o 1620/94(5), ainoastaan neljännesvuodelle 1 päivästä heinäkuuta 30 päivään syyskuuta 1994; saatujen tietojen perusteella olisi mainitut määrät vahvistettava koko kaudelle 1 päivästä heinäkuuta 1994 30 päivään heinäkuuta 1995; nämä määrät käsittävät koko edellä mainitulle neljännesvuodelle vahvistetut määrät; tämän asetuksen liitteessä III määrätyn tuen ollessa mainitulle neljännesvuodelle vahvistettua tukea pienempi sitä voidaan soveltaa vasta 1 päivästä lokakuuta 1994, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Korvataan asetuksen (ETY) N:o 1913/92 liite I tämän asetuksen liitteellä I.
2. Korvataan komission asetuksen (ETY) N:o 2255/92 liite I tämän asetuksen liitteellä II.
3. Korvataan asetuksen (ETY) N:o 1913/92 liite III tämän asetuksen liitteellä III.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1994.
Kuitenkin liitteessä III esitettyjä tuen määriä sovelletaan 1 päivästä lokakuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä lokakuuta 1994.

Labels: 3
18
17
6